### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Endelig vedtagelse af forslag til lokalplan nr. 1112, Eskelunden, natur- og eventområde, samt Tillæg nr. 56 til Kommuneplan 2017.

### Resumé

Lokalplanområdet ligger ved Flemming Gregersen, omkranset af [adresse], [adresse] og [adresse]. Området er kommunalt ejet og udgør ca. 32 ha og planlægges overført til byzone.

Lokalplanen er udarbejdet på baggrund af et ønske fra [adresse] om, at området skal kunne fungere som kombineret natur- og eventområde.

Formålet med lokalplanen er at give mulighed for, at der i området kan opføres anlæg, der er nødvendige for områdets drift og udvikling som natur- og eventområde.

Den eksisterende infrastruktur skal udbygges med nye indkørsler, veje og stier.

Bebyggelse til hverdag kan omfatte shelters, bålhytter og lignende. Til events er det scener, pavilloner og lignende.

Lokalplanforslaget er ikke i overensstemmelse med rammerne i Kommuneplan 2017, derfor er der udarbejdet et forslag til Tillæg nr. 56. Der er også udarbejdet miljørapport.

Forslag til lokalplan, kommuneplantillæg og miljørapport har været fremlagt i offentlig høring fra den 20. august til den 15. oktober 2019. Der er modtaget 19 høringssvar, der især omhandler trafik, parkering og støj ifm. events.

Teknik og Miljø indstiller, at høringssvarene giver anledning til tre ændringer i planforslagene, vedr. antennemaster, stiforløb og beplantning.

### Indstilling

At 1) forslag til lokalplan nr. 1112 vedtages endeligt (med de ændringer, der fremgår af indstillingens afsnit 5.4),

At 2) forslag til Tillæg nr. 56 til Kommuneplan 2017 vedtages endeligt,

At 3) forslag til sammenfattende redegørelse om miljøvurdering vedtages endeligt (som den fremgår af indstillingens afsnit 5.5) og

At 4) indsigelser besvares, som det fremgår af indstillingens afsnit 5.3.

### Sagens forløb

14-11-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 18-11-2019 Magistraten
Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Magistratsafdelingen for Teknik og Miljøs indstilling af 4. november 2019.
 27-11-2019 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.